ย้ำรีอินชัวเรอร์ต้องทำตาม กม.ไทย
นายประเวช องอาจสิทธิกุล เลขาธิการ สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า กรณีของบริษัท เทเวศประกันภัย ที่ศาลมีคำสั่งให้จ่ายค่าสินไหมให้กับเซ็นทรัลเวิลด์และห้างเซน 1,977 ล้านบาทนั้น บริษัท เทเวศประกันภัย ต้องปฏิบัติตามคำสั่งของศาล บริษัทรับประกันภัยต่อ (รีอินชัวเรอร์) ที่รับประกันภัยต่อจากเทเวศนั้น ต้องปฏิบัติตามกฎหมายไทย เพราะเทเวศเป็นผู้ประกอบธุรกิจอยู่ในประเทศไทย ส่วนจะจ่ายอย่างไร เมื่อไหร่นั้น ทั้งสองฝ่ายคือ เทเวศกับรีอินชัวเรอร์ ต้องไปหารือกันหลังจากศาลมีคำสั่งออกมาแล้ว
8 มี.ค. 2556

นายประเวช องอาจสิทธิกุล เลขาธิการ สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า กรณีของบริษัท เทเวศประกันภัย ที่ศาลมีคำสั่งให้จ่ายค่าสินไหมให้กับเซ็นทรัลเวิลด์และห้างเซน 1,977 ล้านบาทนั้น บริษัท เทเวศประกันภัย ต้องปฏิบัติตามคำสั่งของศาล บริษัทรับประกันภัยต่อ (รีอินชัวเรอร์) ที่รับประกันภัยต่อจากเทเวศนั้น ต้องปฏิบัติตามกฎหมายไทย เพราะเทเวศเป็นผู้ประกอบธุรกิจอยู่ในประเทศไทย ส่วนจะจ่ายอย่างไร เมื่อไหร่นั้น ทั้งสองฝ่ายคือ เทเวศกับรีอินชัวเรอร์ ต้องไปหารือกันหลังจากศาลมีคำสั่งออกมาแล้ว
“รีอินชัวเรอร์ต้องปฏิบัติตามกฎหมายไทย เพราะเทเวศประกอบธุรกิจอยู่ในประเทศไทย นั่นหมายความว่าเขาต้องจ่ายค่าสินไหมในครั้งนี้ให้กับผู้เอาประกัน เมื่อศาลมีคำตัดสินออกมาอย่างไรก็ต้องปฏิบัติตามคำสั่งศาล ไม่สามารถอ้างคำประกาศของรัฐบาลชุดก่อนที่บอกว่าเป็นก่อการร้ายได้ และมีสิทธิดำเนินการต่อสู้ได้เต็มที่” นายประเวช กล่าว
เงินไหลเข้าเริ่มชะลอตัว
นางผ่องเพ็ญ เรืองวีรยุทธ รองผู้ว่าการด้านเสถียรภาพการเงิน ธนาคารแห่งประเทศไทย (ธปท.) กล่าวว่า เงินทุนไหลเข้าจากต่างประเทศยังมีโอกาสไหลเข้ามาในไทยเพิ่มขึ้น โดยขณะนี้เงินทุนไหลออกจากตลาดหุ้นบ้างแต่ไม่มาก ส่วนตลาดตราสารหนี้ยังไหลเข้าอยู่ แต่ถ้าเทียบกับต้นปีนี้หรือเดือน ม.ค.ที่ผ่านมาถือว่าชะลอลงแล้ว เห็นได้จากช่วงนี้ปริมาณธุรกรรมในพอร์ตการลงทุนของนักลงทุนต่างชาติบางลงและค่าเงินบาทค่อนข้างนิ่ง เคลื่อนไหวมีเสถียรภาพ เคลื่อนไหวในกรอบแคบๆ เพราะเงินทุนไหลเข้าและออกสมดุลมากขึ้น 
นางผ่องเพ็ญ กล่าวว่า ในอนาคตเงินทุนไหลเข้ายังน่าห่วงหรือไม่นั้น ต้องยอมรับว่ายังมีความเป็นไปได้ที่จะมีคลื่นเงินทุนไหลเข้ามาที่ไทย แต่ความรุนแรงน่าจะน้อยลง เนื่องจากแนวโน้มที่เศรษฐกิจสหรัฐฟื้นตัวมากขึ้น จากที่เคยไหลออกมาลงทุนนอกประเทศอาจจะเปลี่ยนใจอยู่ในประเทศต่อ เพราะภาคอสังหาริมทรัพย์เริ่มฟื้นตัวได้ จึงน่าจะมีส่วนช่วยดึงให้เงินอยู่ในประเทศต่อ